钦定古今图书集成/明伦汇编/官常典/第297卷 > 北周
## 钦定古今图书集成/明伦汇编/官常典/第297卷 > 北周

北周依《周礼》建六官天官府，管冢宰众职，置吏部中
大夫、小吏部下大夫，领司勋上士等官，而属于大司
马。

按《周书卢辩传》：“太祖欲行《周官》，命苏绰专掌其事。未
几而绰卒，乃令辩成之。于是依《周礼》建六官，置公、卿、
大夫士、天官府，管冢宰等众职。以魏恭帝三年始命
行之。”

按杜佑《通典》，“后周有吏部中大夫一人。”

〈注〉掌群臣及诸子之簿，辨其贵贱与其年岁，岁登下其损益之数，依六勋之赏，颁禄之差。

小吏部，下大夫一人。

〈注〉掌贰《吏部》之事。

领司勋上士等官，属大司马。按《周礼》夏官有“司勋上
士，掌六卿赏地之法。”历代无闻。至后周吏部有司勋
上士一人，掌六卿之赏，以等其功，如古之主爵。